
Հայաստանի Հանրապետության 2021 թվականի պետական բյուջեի մասին» 
օրենքում վերաբաշխում և ՀՀ կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին ՀՀ կառավարության որոշման նախագծի ընդունման վերաբերյալ

1. Իրավական ակտի անհրաժեշտությունը (նպատակը)
«Հայաստանի Հանրապետության 2021 թվականի պետական բյուջեի մասին օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագծի այսուհետ՝ Նախագիծ ընդունման նպատակը 2021 թվականի նոյեմբերի 26–ի դրությամբ ՄՍԾ կողմից իրականացվող ծրագրերի միջոցառումների շրջանակներում Պետական եկամուտների կողմիտեի հանդեպ ձևավորված պարտավորության մարումն է։ 
1. Կարգավորման հարաբերությունների ներկա վիճակը և առկա խնդիրները
Նախագծով նախատեսվում է իրականացնել Հայաստանի Հանրապետության 2021 թվականի պետական բյուջեով այսուհետ՝ Բյուջե նախատեսված ծրագրերի (միջոցառումների) համար հատկացումների գծով միջծրագրային միջեռամսյակային վերաբաշխումներ: Մասնավորապես.
Միասնական սոցիալական ծառայության միջոցով իրականացվող ծրագրերի (միջոցառումների) համար նախագծով առաջարկվում է ավելացնել հետևյալ միջոցառումների  տարեկան գումարները՝
· 1082  Սոցիալական աջակցություն անաշխատունակության դեպքում» ծրագրի 12001 և 12002 միջոցառումներ։
Վերոգրյալ միջոցառումների գծով լրացուցիչ ֆինանսավորման մակարդակը գնահատվել է 2021 թվականի նոյեմբերի 26-ի դրությամբ առկա փաստացի տվյալներով՝ ՊԵԿ–ի կողմից ներկայացված հայտերի հիման վրա ձևավորված փաստացի չմարած պարտավություններով։  
		
· 1082 «Սոցիալական աջակցություն անաշխատունակության դեպքում» ծրագրի․ 
«Ժամանակավոր անաշխատունակության դեպքում նպաստ» 12001 միջոցառում․	
2021թ․ անցած ժամանակահատվածում ֆինանսավորվել է ՊեԿ-ի կողմից ներկայացված՝ եկամտային հարկի հաշվին տեղում կատարած ծախսի հետ վերադարձի հայտից 2020 թվականի դեկտեմբեր և 2021 թվականի հունվար-մայիս ամիսների գումարները՝ 2,933,828 հազար դրամ: 
Միջոցառման գծով նոյեմբեր ամսին բացառապես ՊԵԿ հայտերով ձևավորված պարտավորությունը մարելու համար առաջարկվում է ավելացնել 2,544,700.0   հազար դրամ: 
10 ամսվա ֆինանսավորվումը կազմել է 10,962,157 հազար դրամ, ներառյալ՝ ՊեԿ-ի կողմից ներկայացված՝ եկամտային հարկի հաշվին տեղում կատարած ծախսի հետ վերադարձի հայտից 2020 թվականի դեկտեմբեր և 2021 թվականի 9 ամսվա գումարները: 
		Միջոցառման գծով նոյեմբեր ամսին բացառապես ՊԵԿ հայտերով ձևավորված պարտավորությունը մարելու համար առաջարկվում է ավելացնել 812,200.0 հազար դրամ: 

1. Առկա խնդրի առաջարկվող լուծումը
 Հաշվի առնելով վերոնշյալը` առաջարկվում է ընդունել Հայաստանի Հանրապետության 2021 թվականի պետական բյուջեի մասին» օրենքում վերաբաշխում և ՀՀ կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը:

1. Կարգավորման առարկան
Նախագծով առաջարկվում է ՀՀ 2021 թվականի պետական բյուջեի «1006. Պետական պարտքի կառավարում» ծրագրի «13001. Կառավարության պարտքի սպասարկում» միջոցառման գծով նախատեսված ֆինանսական միջոցներից հատկացնել 3,356,900.0 հազ դրամ՝ ՀՀ 2021 թվականի պետական բյուջեով նախատեսված նպաստների գծով պետական եկամուտների կոմիտեի նկատմամբ ձևավորված պարտավորությունները մարելու համար: 

1. Իրավական ակտի կիրառման դեպքում ակնկալվող արդյունքը
Նախագիծն ընդունվելու դեպքում կապահովվի 1082 ծրագրի «Մայրության նպաստ» և «Ժամանակավոր անաշխատունակության դեպքում նպաստ» միջոցառումների գծով 2021թ․ ընթացքում մինչև նոյեմբեր ամիսը՝ ներառյալ, Պետական եկամուտների կոմիտեի կողմից ներկայացված հայտերով ձևավորված պարտավությունների մարումը։
«Հայաստանի Հանրապետության 2021 թվականի պետական բյուջեի մասին» օրենքում վերաբաշխում և ՀՀ կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին Հայաստանի Հանրապետության կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում ավելացումներ կամ նվազեցումներ չեն նախատեսվում:

1. Կապը ռազմավարական փաստաթղթերի հետ 
Նախագիծը կապ չունի ռազմավարական փաստաթղթերի՝ Հայաստանի վերափոխման ռազմավարություն 2050, Կառավարության 2021-2026թթ. Ծրագրի 4.6-րդ կետի ոլորտային և/կամ այլ ռազմավարությունների հետ․ այն ընդունվում է 1082 ծրագրի «Մայրության նպաստ» և «Ժամանակավոր անաշխատունակության դեպքում նպաստ» միջոցառումների գծով 2021թ․ ընթացքում մինչև նոյեմբեր ամիսը՝ ներառյալ, Պետական եկամուտների կոմիտեի կողմից ներկայացված հայտերով ձևավորված՝ տեղի ծախսի գծով պարտավորությունները մարելու համար:
